CELEX: 62009TN0313
Language: fi
Date: 2009-08-06 00:00:00
Title: Asia T-313/09: Kanne 6.8.2009 — Onidol v. komissio

10.10.2009   
            
            
               FI
            
            
               Euroopan unionin virallinen lehti
            
            
               C 244/14
            
         Kanne 6.8.2009 — Onidol v. komissio
   (Asia T-313/09)
   2009/C 244/23
   Oikeudenkäyntikieli: ranska
   
      Asianosaiset
   
   
      Kantaja: Organisation nationale interprofessionnelle des graines et fruits oléagineux (Onidol) (Pariisi, Ranska) (edustajat: asianajajat B. Le Bret ja L. Olza Moreno)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Riidanalainen päätös on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii tässä kanteessaan 10.12.2008 tehdyn komission päätöksen K(2008)7846 lopullinen (1) kumoamista. Komissio on tässä päätöksessä katsonut, että Ranskan useiden maatalouden ammattialojen järjestöjen toteuttamien sellaisten puitetoimenpiteiden järjestelmä, joka muodostuu tekniseen avustustoimintaan, tuotantoon, laadukkaiden maataloustuotteiden myyntiin, tutkimukseen ja kehittämiseen sekä mainontaan alkutuottajille ja maataloustuotteiden jalostus- sekä myyntitoimintaa harjoittaville yrityksille annettavasta tuesta, joka rahoitettiin vapaaehtoisilla maksuilla, jotka säädettiin pakollisiksi ministeriöiden yhteisellä päätöksellä ja määrättiin perittäviksi näiden ammattialojen järjestöjen jäseniltä, on yhteismarkkinoille soveltuva valtiontuki.
   Kantajan esittämät oikeudelliset perusteet ja pääasialliset perustelut ovat olennaisin osin samat kuin asiassa T-293/09, CNIEL vastaan komissio.
   
      (1)  EYVL 2009, C 116, s. 14.